b'\n_START_ARTICLE_\nVade retro satana\n_START_PARAGRAPH_\nVade retro satana (\xe2\x80\x9eDu-te \xc3\xaenapoi, Satan\xe2\x80\x9d sau \xe2\x80\x9eD\xc4\x83-te \xc3\xaenapoi, Satan\xe2\x80\x9d) este o formul\xc4\x83 catolic\xc4\x83 medieval\xc4\x83 de exorcism, \xc3\xaenregistrat\xc4\x83 \xc3\xaentr-un manuscris din 1415 g\xc4\x83sit \xc3\xaen M\xc4\x83n\xc4\x83stirea Benedictin\xc4\x83 Metten \xc3\xaen Bavaria iar originea sa este \xc3\xaen mod tradi\xc8\x9bional asociat\xc4\x83 cu benedictinii._NEWLINE_\xc3\x8en tradi\xc8\x9bia catolic\xc4\x83 actual\xc4\x83, formula (uneori redus\xc4\x83 doar la Vade retro), este folosit\xc4\x83 pentru a respinge orice posibil lucru sau \xc3\xaent\xc3\xa2mplare rea. Ini\xc8\x9bialele acestei formule (VRSNSMV SMQLIVB sau VRS:NSMV:SMQL:IVB) au fost de multe ori gravate \xc3\xaen jurul crucifixurilor sau a Medaliilor Sf\xc3\xa2ntului Benedict, cel pu\xc8\x9bin din 1780._NEWLINE_Fraza vade retro satana (de multe ori scris vade retro satanas, sau sathanas), este, de asemenea, utilizat\xc4\x83 ca un dispozitiv de proz\xc4\x83 spiritual\xc4\x83 sau academic\xc4\x83, disociat\xc4\x83 de implica\xc8\x9biile sale religioase, pentru a exprima respingerea puternic\xc4\x83 a unui lucru sau a unei \xc3\xaent\xc3\xa2mpl\xc4\x83ri inacceptabile. \xc8\x98i anume, \xc3\xaen sensul de nu m\xc4\x83 ispiti!, Nu voi avea nimic de-a face cu asta, \xc8\x99i a\xc8\x99a mai departe.\n_START_SECTION_\nOrigini \xc8\x99i istorie\n_START_PARAGRAPH_\nVersetul Vade retro Satana este similar cu o fraz\xc4\x83 spus\xc4\x83 de Isus lui Petru din Noul Testament al Bibliei Vulgata, Evanghelia dup\xc4\x83 Marcu 8:33: \xe2\x80\x9evade retro me satana\xe2\x80\x9d(\xe2\x80\x9e\xc3\x8enapoia Mea, Satano!\xe2\x80\x9d)._NEWLINE_Originea exact\xc4\x83 a pasajului nu este clar\xc4\x83. Pasajul a intrat \xc3\xaen aten\xc8\x9bia general\xc4\x83 \xc3\xaen 1647, c\xc3\xa2nd femeile care au fost persecutate pentru vr\xc4\x83jitorie au declarat c\xc4\x83 au fost \xc3\xaen imposibilitatea de a face r\xc4\x83u acolo unde exista o cruce, astfel M\xc4\x83n\xc4\x83stirea Benedictin\xc4\x83 Sf. Mihail din Metten a fost \xc3\xaendeosebi scutit\xc4\x83 de influen\xc8\x9ba lor. O c\xc4\x83utare a m\xc4\x83n\xc4\x83stirii a ar\xc4\x83tat c\xc4\x83 erau pictate cruci pe pere\xc8\x9bi cu ini\xc8\x9bialele formulei. Sensul acestor literele a r\xc4\x83mas un mister pentru un timp, p\xc3\xa2n\xc4\x83 c\xc3\xa2nd s-au g\xc4\x83sit versurile complete, \xc3\xaentr-un manuscris dat\xc3\xa2nd din 1415 \xc3\xaen biblioteca aba\xc8\x9biei, al\xc4\x83turi de o imagine a Sf. Benedict. Aceea\xc8\x99i formul\xc4\x83 a fost g\xc4\x83sit\xc4\x83 ulterior \xc3\xaentr-un manuscris austriac din 1340-1350. _NEWLINE_Formula a primit aprobarea de la Papa Benedict al XIV-lea, \xc8\x99i a devenit o parte din ritualului romano-catolic \xc3\xaen 1742. Popularitatea formulei a crescut considerabil \xc3\xaen secolul al XIX-lea, \xc3\xaen principal datorit\xc4\x83 eforturilor depuse de Leo Dupont. _NEWLINE_Vade retro Satana r\xc4\x83m\xc3\xa2ne o parte a ritualului romano-catolic ca urmare a revizuirii ritualului din secolul XX, promulgarea sa final\xc4\x83 fiind din 1999, \xc3\xaen \xe2\x80\x9eDe Exorcismis et Supplicationibus Quibusdam\xe2\x80\x9d (Exorcismelor \xc8\x99i anumitor rug\xc4\x83ciuni).'